Document ID: /roh_data/filtered/fineweb-2-filterrobots_roh.jsonl.gz/54019

A partir da glindesdi na ston scolaras e scolars dal stgalim secundar 1 – pia fin 16 onns – betg pli purtar mascrinas en scola. L'obligatori da mascras è uschia facultativs. Quai ha decis la regenza grischuna. La cundiziun è che las scolas sa participeschian als tests da corona facultativs. Per persunas creschidas vala vinavant in obligatori da mascrinas sin l'areal da scola ed en las stanzas d'instrucziun. En las scolas medias dal Grischun ston vinavant tuts purtar ina mascrina.
Gia l’avrigl aveva la regenza decis ch’ils scolars e las scolaras da la tschintg e sisavla classa na stoppian betg pli purtar mascrinas. Cundiziun è er stà qua che las scolas sa participeschian als tests da corona.